कबड्डी में स्टेडियम एवं कासौट की टीमों ने जीता खिताब
ब्रजहोली महोत्सव के तहत मंगलवार को पर्यटन विभाग एवं जिला प्रशासन के संयुक्त तत्वावधान में लोहागढ़ स्टेडियम पर खेल प्रतियोगिताओं का आयोजन किया गया।
समारोह के मुख्य अतिथि पंचायत सिमिति सदस्य रूपेंद्र सिंह रहे, जबकि अध्यक्षता खेल अधिकारी सत्यप्रकाश लुहाच ने की। वहीं देवी सिंह विशिष्ट अतिथि रहे। इस मौके पर आयोजित कबड्डी प्रतियोगिता में स्टेडियम की टीम ने सुभाष नगर की टीम को हराया एवं कासौट की टीम ने जसवंत नगर की टीम को हराकर अपनी जीत दर्ज कराई। कबड्डी प्रतियोगिता में 8 टीमों ने भाग लिया। वहीं क्रिकेट प्रतियोगिता में एमबीएस एकेडमी ने एसबीएन स्कूल की टीम को 29 रनों से हराया, दूसरे मैच में स्टेडियम की टीम ने वकीलों की टीम को हराया। स्टेडियम की टीम ने 189 रन बनाए। जिसमें खिलाड़ी कल्पेश ने 80 रन, अमित ने 75 रन अभिषेक पंवार 33 रन बनाकर नाबाद रहे। खेल अधिकारी ने बताया क्रिकेट कबड्डी के फाइनल मुकाबले बुधवार को सुबह 10 बजे प्रारंभ होंगे। इस मौके पर महिला कुश्ती दंगल का आयोजन भी किया जाएगा। जिसमें ब्रज जिला किशोरी, ब्रज कुमारी, ब्रजबाला, ब्रज किशोरी प्रतियोगिताएं होंगी। इसके अलावा शाम 4 बजे पर्यटक एवं स्थानीय लोगों के बीच रस्साकसी प्रतियोगिता होगी। उसके बाद प्रतियोगिताओं का समापन समारोह होगा।
भरतपुर. लोहागढ़ स्टेडियम में कबड्डी प्रतियोगिता में खेलते खिलाड़ी।
hin_Deva awa_Deva hin_Deva bho_Deva